rejauldu/bengali-wikipedia huggingface dataset:
দক্ষিণ দুর্গাপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ দূর্গাপুর ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৩-এ ভারতে প্রতিষ্ঠিত বিষয়শ্রেণী:১৮৮৩-এ ভারতে চালু রেলওয়ে স্টেশন
নূর খাঁ ছিলেন ষোড়শ শতাব্দীর একজন আঞ্চলিক গভর্নর, মসজিদের পৃষ্ঠপোষক এবং বাংলা সলতনতের একজন ঊর্ধ্বতন কর্মকর্তা। মুয়াজ্জমাবাদ প্রদেশের অংশ জাওয়ারে অবস্থিত একটি মসজিদের পৃষ্ঠপোষকতার জন্য তাকে ইয়াদ করা হয় এবং এই অঞ্চলের কিছু বাঙ্গালীদের বংশগত পূর্বপুরুষ হিসেবে তাকে এহতেরাম করা হয়।    জীবনী   খান-ই-মোয়াজ্জেম নূর খাঁ ছিলেন খান-ই-মোয়াজ্জেম রাহাত খাঁর পুত্র, যিনি একজন সিপাহসালার এবং দরবারী চিকিৎসক ছিলেন। এই রাজকীয় দানশীলতার পর, রাহাত খাঁ জাওয়ার গ্রামে তার বাড়ি স্থাপন করেন। ত্রয়োদশ থেকে ষোড়শ শতাব্দীর মধ্যে, জোয়ারে কোচ এবং হাজং উপজাতিদের বাস ছিল। এই সময়কালে, রাহাত খাঁ উপজাতি প্রধানকে পরাজিত করেন এবং পরবর্তীকালে এই অঞ্চলে তার কর্তৃত্ব সুসংহত করেন বলে জানা গেছে। তাঁর চিকিৎসা দক্ষতা এবং বিশ্বস্ত সেবার স্বীকৃতিস্বরূপ, তাঁর বাবা রাহাত খাঁ সাহেবকে নাসিরুজিয়াল পরগনায়, যা বর্তমানে বাংলাদেশের কিশোরগঞ্জ জেলার তাড়াইল নামে পরিচিত, এক বিরাট জায়গির ভূখণ্ড দান করা হয়েছিল।  থাম্ব|সাহেব বাড়ী মসজিদ ১৫৩৩ সালে, নূর খাঁ সুলতান গিয়াসউদ্দিন মাহমুদ শাহের পৃষ্ঠপোষকতায় মুয়াজ্জমাবাদের নিযুক্ত আঞ্চলিক গভর্নর হিসেবে দায়িত্ব পালন করছিলেন। আঞ্চলিক মৌখিক ঐতিহ্য অনুসারে, সুলতান তার কন্যা, শাহী বাঙ্গালা সলতনতের শাহজাদী সৈয়দা ইকলেমা সাহেবা রহমতুল্লাহি আলাইহাকে মহতরম নূর খাঁ সাহেবের সাথে শাদী দেন।  তার ছেলে নসরত খাঁর সাথে, নূর খাঁ জাওয়ার হাবেলী বাড়ীর পাশে একটি মসজিদ নির্মাণ শুরু করেন।  একই সাথে, তিনি বসতিটির মধ্যে একটি বিশাল দীঘি খনন করেন। যদিও নির্মাণের পর চার শতাব্দীরও বেশি সময় অতিবাহিত হয়ে গেছে, তবুও মূল মসজিদের চিহ্ন এখনও বিদ্যমান, যা নূর খাঁর স্থাপত্য ও দ্বীনী ওয়ারিশ হেফাজৎ করে। মসজিদে মূলত লাগানো ধ্রুপদী আরবিতে একটি পাথরের শিলালিপি সংরক্ষণ করা হয়েছে এবং পরবর্তীতে জাওয়ার জমিদার খান্দানের সাহেব বাড়ী মসজিদের মধ্যে স্থাপিত হয়েছে। নূর খাঁর আওলাদরা জাওয়ার, ধলা এবং কালুমা গ্রামে নিজেদের বিশিষ্টভাবে প্রতিষ্ঠিত করে।    আরো দেখুন    শাহ সুলতান রুমি  মজলিস খাঁ হুমায়ুন   তথ্যসূত্র   বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলা সালতানাতের কর্মকর্তা বিষয়শ্রেণী:১৬শ শতাব্দীর বাঙালি বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:অসমর্থিত প্যারামিটার ব্যবহার করা উদ্ধৃতিসহ পাতা
বিবৃতি চ্যাটার্জী হলেন একজন ভারতীয় অভিনেত্রী এবং মডেল যিনি প্রধানত বাংলা চলচ্চিত্রে কাজ করেন।   জীবনের প্রথমার্ধ  বিবৃতি চ্যাটার্জি পশ্চিমবঙ্গের কলকাতায় জন্মগ্রহণ করেন। তিনি তার প্রাথমিক শিক্ষা কলকাতায় করেন এবং তারপর রাজস্থানের একটি বোর্ডিং স্কুলে উচ্চ বিদ্যালয়ে ভর্তি হন।   কর্মজীবন  তিনি ব্যোমকেশ গোত্র (২০১৮) চলচ্চিত্রের মাধ্যমে বাংলা চলচ্চিত্রে আত্মপ্রকাশ করেন। এর পর তিনি কমেডি ওয়েব সিরিজ ওহ! মাদার-এর (২০১৮) দুটি মরশুমে এসেছিলেন, সেখানে তিনি দিয়া চরিত্রে অভিনয় করেন, যা বেশ তারিফমূলক সমালোচনা পেয়েছিল। এরপর তিনি সমালোচকদের দ্বারা প্রশংসিত এভাবেই গল্প হোক (২০২২) -এ অভিনয় করেন। ২০২১ সালে তিনি চলচ্চিত্রের জন্য দাদা সাহেব ফালকে পুরস্কার পেয়েছিলেন। তার পরবর্তী মুক্তিপ্রাপ্ত ছবি, পরীক্ষামূলকভাবে তৈরি, ভটভটি  (২০২২) প্রতিকূল পর্যালোচনা পেয়েছে। তবে তার অভিনয় প্রশংসিত হয়েছে।   চলচ্চিত্রের তালিকা  বছর শিরোনাম চরিত্র উৎপাদন তথ্যসূত্র  ভাষা ২০১৮ ব্যোমকেশ গোত্র মীরা বাংলা ২০২০ এভাবেই গল্প হোক লাবনী বাংলা ২০২২ ভটভটি রীতা মাহাতো  বাংলা ২০২৩ মিস খান আব তো হাঁস দো (অপ্রকাশিত) একটি জীবন্ত ম্যানিকুইন রাজিব বল প্রোডাকশন  হিন্দি ২০২৩ গাকি ২০২৩ গল্পে মোরা চুপকথা  বাংলা ২০২৩ দেবী চৌধুরানী: ব্যান্ডিট কুইন অব বেঙ্গল নিশি    ওয়েব সিরিজ  বছর শিরোনাম ভূমিকা মঞ্চ ভাষা মন্তব্য সূত্র ২০১৮ ওহ! মাদার দিয়া যোগ সময় বাংলা মরশুম ১,২  ২০২১ হায় তৌবা তানিয়া আল্ট বালাজী হিন্দি মরশুম ২  ২০২২ ব্যাধ মৃণালিনী গোমস হোইচোই বাংলা মরশুম ১ টিবিএ অবনী সেনের ৭ নম্বর মামলা     টেলিভিশন  বছর শিরোনাম ভূমিকা চ্যানেল ভাষা সূত্র ২০১৫-২০১৬ ভুলে জিও না প্লিজ কালার বাংলা বাংলা ২০১৬ গোয়েন্দা গিন্নি মীরা জি বাংলা বাংলা ২০১৭ প্রেম ইয়া পহেলি – চন্দ্রকান্ত আইয়্যারা চপলা জীবন ঠিক আছে হিন্দি   তথ্যসূত্র   বহিঃসংযোগ      বিষয়শ্রেণী:বাঙালি অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী
পাটারীরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।   অবস্থান ও সীমানা  কমলনগর উপজেলার দক্ষিণাংশে পাটারীরহাট ইউনিয়নের অবস্থান। এ ইউনিয়নের পশ্চিমে চর ফলকন ইউনিয়ন ও সাহেবেরহাট ইউনিয়ন, উত্তরে চর মার্টিন ইউনিয়ন, পূর্বে হাজিরহাট ইউনিয়ন এবং দক্ষিণে রামগতি উপজেলার চর বাদাম ইউনিয়ন ও আলেকজান্ডার ইউনিয়ন অবস্থিত।   প্রশাসনিক কাঠামো  পাটারীরহাট ইউনিয়ন কমলনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   শিক্ষা প্রতিষ্ঠান  দক্ষিণ চর ফলকন সরকারি প্রাথমিক বিদ্যালয়  দক্ষিণ পূর্ব চর ফলকন সরকারি প্রাথমিক বিদ্যালয়   হাট বাজার   খায়ের হাট বাজার  পাটারীর হাট বাজার   খাল-নদী   জারিরদোনা খাল  মেঘনা নদী   আরও দেখুন   কমলনগর উপজেলা  কমলনগর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:কমলনগর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
উইলফ্রেড ফার্গুসন (; জন্ম: ১৪ ডিসেম্বর, ১৯১৭ - মৃত্যু: ২৩ ফেব্রুয়ারি, ১৯৬১) ত্রিনিদাদ ও টোবাগোর লংডেনভিল এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।List of West Indies Test Cricketers ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতে লেগ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন উইল্ফ ফার্গুসন নামে পরিচিত উইলফ্রেড ফার্গুসন।   আন্তর্জাতিক ক্রিকেট  ১৯৪২-৪৩ মৌসুম থেকে ১৯৫৫-৫৬ মৌসুম পর্যন্ত উইলফ্রেড ফার্গুসনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ত্রিনিদাদ ও টোবাগোর সদস্যরূপে প্রথম-শ্রেণীর ক্রিকেটে অংশ নিয়েছেন। সমগ্র খেলোয়াড়ী জীবনে আটটিমাত্র টেস্টে অংশগ্রহণের সুযোগ লাভ করেছিলেন উইলফ্রেড ফার্গুসন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক হয় তার।  ১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই টেস্ট ক্রিকেটে অভিষেক ঘটেছিল উইলফ্রেড ফার্গুসনের। ১৭ মার্চ, ১৯৫৪ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।  ২৩ ফেব্রুয়ারি, ১৯৬১ তারিখে ৪৩ বছর বয়সে ত্রিনিদাদের পোর্ট অব স্পেনে উইলফ্রেড ফার্গুসনের দেহাবসান ঘটে।   তথ্যসূত্র    আরও দেখুন   মরিস ট্রেমলেট  রবার্ট ক্রিস্টিয়ানি  ওয়েস্ট ইন্ডিয়ান টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ       বিষয়শ্রেণী:১৯১৭-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার
থাম্ব|350x350পিক্সেল| মসজিদে নববীতে সুফফা।  আল-সুফফাহ ( الصفة ) বা দিক্কত আল-আগাওয়াত ( دكة الأغوات ) একটি স্থান যা মদিনা যুগে মসজিদে নববীর ( মুহাম্মদ  ( সাল্লাল্লাহু আলাইহি ওয়াসাল্লাম) এর মসজিদ) পিছনের দিকে ছিলো। এটা প্রথমদিকে মসজিদ উত্তর-পূর্ব কোণায় ছিলো এবং মুহাম্মদ ( সাল্লাল্লাহু আলাইহি ওয়াসাল্লাম)  আদেশ দেন এটাকে পাতার পাতার ছাউনি দিয়ে ছেয়ে দিতে তখন থেকে এটা পরিচিতি পায় আল-সুফফা বা আল-জুল্লাহ  (الظلة) নামে; এর অর্থ ছায়া।  এটি কয়েক দশক পরে সম্প্রসারণ প্রকল্পের সময় মসজিদের অন্য জায়গায় স্থানান্তরিত করা হয়।  গৃহহীন এবং অবিবাহিত মুহাজির ( সাহাবী যারা মুহাম্মাদ ( সাল্লাল্লাহু আলাইহি ওয়াসাল্লাম)  এর সাথে মক্কা  থেকে হিজরত করেন।) যাদের কোন আত্মীয় ছিল না মদিনা নগরীতে, আল-সুফফাায় বাস করে তারা প্রধানত কুরআন এবং সুন্নাহ  শিখতে থাকেন। এই লোকেরা "আসহাব আল-সুফফাহ" নামে পরিচিত ছিল, যা অনুবাদ করলে অর্থ হয় "সুফফা ভ্রাতৃত্ব"। সুফফা ইসলামের ইতিহাসে প্রথম পূর্ণাঙ্গ ও আবাসিক শিক্ষাপ্রতিষ্ঠান।  মুহাম্মদ  ( সাল্লাল্লাহু আলাইহি ওয়াসাল্লাম)  তাদের সাথে বসতেন, একসঙ্গে আলাপ করতেন এবং তাদের খাবার খেতে  ডেকে আনতেন এবং পানীয় একসঙ্গে ভাগ করে খেতেন। ফলে তাদেরকে তার উপর নির্ভরশীল হিসেবে গণ্য করা হত। সাহাবারা আসহাবে সুুফফার দুই বা তিনজনকে নিজেদের ঘর থেকে খাবার খাওয়াতেন।। এছাড়াও সাহাবারা সর্বোত্তম খেঁঁজুর নির্বাচন করে আল-সুফফার ছাদে আসহাবে-সুফফাদের  খাওয়ানোর জন্য ঝুলিয়ে রাখতেন।  বাণিজ্য প্রত্যাখ্যান  এবং সামরিক হুমকির সমন্বয়ে সৃষ্ট কাজের অভাবের কারণে, আসহাবে সুফফাদের আয় খুব কম ছিল। ধারণা করা হয় যে, এক সময়ে ৩০০ জন সুফফায় ছিল, কিন্তু তাদের সংখ্যা বৃদ্ধি এবং হ্রাস পেয়েছিল।  তারা প্রায় মোট ৪০০ সদস্যের কাছে পৌঁছায় এবং মুহাম্মদ ( সাল্লাল্লাহু আলাইহি ওয়াসাল্লাম)  -এর মৃত্যুর আগে তারা ধনী হওয়ার আগ পর্যন্ত এটি প্রায় নয় বছর স্থায়ী হয়। পরে, তাদের প্রত্যেকেই শাসক বা আমির হয়ে যায়।   অবস্থান  সূফফা মূলত মসজিদের উত্তর-পূর্ব কোণে অবস্থিত ছিল। যখন মুহাম্মাদ  আল্লাহর আদেশে ক্বিবলা (প্রার্থনা দিক) মক্কা দিকে পরিবর্তন করেন যা মদিনা থেকে দক্ষিণে অবস্থিত। এর ফলে সুফফা মসজিদের পেছনের অংশে পড়ে যায়।  উমাইয়া খলিফা আল-ওয়ালীদ ইবনে আবদুল মালিক যখন মসজিদটি প্রসারিত করেছিলেন তখন আল-সুফাহের অবস্থান পরিবর্তিত হয়। যা এখন এটি দিক্কত আল-আগাওয়াত নামে পরিচিত।   আরো দেখুন   সুফিবাদ   তথ্যসূত্র   বিষয়শ্রেণী:মসজিদে নববী বিষয়শ্রেণী:মদিনা বিষয়শ্রেণী:অপর্যালোচিত অনুবাদসহ পাতা
জেমস আলেকজান্ডার সাদারল্যান্ড (জন্ম: ১৪ জুলাই, ১৯৬৫) ইস্ট মেলবোর্নে জন্মগ্রহণকারী সাবেক অস্ট্রেলীয় প্রথম-শ্রেণীর ক্রিকেটার। বর্তমানে তিনি ক্রিকেট প্রশাসকের দায়িত্ব পালন করছেন। তিনি ২০০১ থেকে ২০১৮ সাল পর্যন্ত ক্রিকেট অস্ট্রেলিয়ার প্রধান নির্বাহী কর্মকর্তা (সিইও) হিসেবে দায়িত্ব পালন করেন। জেমস সাদারল্যান্ড ঘরোয়া শেফিল্ড শিল্ডে ভিক্টোরিয়া দলের প্রতিনিধিত্ব করেছেন।   খেলোয়াড়ী জীবন  ডানহাতি ফাস্ট-মিডিয়াম বোলার সাদারল্যান্ড প্রথম-শ্রেণীর ক্রিকেটে সেন্ট কিল্ডা ক্রিকেট গ্রাউন্ডে কুইন্সল্যান্ডের বিপক্ষে অভিষিক্ত হন। ঐ খেলায় প্রতিপক্ষের স্কট মুলারেরও অভিষেক ঘটেছিল। কার্ল র‌্যাকেম্যানকে আউট করার মাধ্যমে তিনি তার প্রথম উইকেট পান। দ্বিতীয় ইনিংসে তিনি আরও দু’টি উইকেট পান। তারমধ্যে স্টুয়ার্ট লয়ের উইকেট অন্যতম। পরের সপ্তাহে শেফিল্ড শিল্ডের ফাইনালে ভিক্টোরিয়া দল নিউ সাউথ ওয়েলসকে পরাভূত করলেও তিনি পল জ্যাকসনের কাছে স্থানচ্যুত হন ও দ্বাদশ ব্যক্তির আসন পান।   ক্রিকেট প্রশাসক  সাদারল্যান্ডের ক্রিকেট জীবনের সমাপ্তি ঘটলে তিনি কার্লটন ফুটবল ক্লাবের আর্থিক ব্যবস্থাপক হিসেবে দায়িত্ব লাভ করেন। ১৯৯৮-৯৯ মৌসুমে ভিক্টোরিয়া দলের সহকারী কোচের দায়িত্ব পান। এরফলে তিনি তৃতীয় স্তরের কোচের মর্যাদা পান। এছাড়াও তিনি মেলবোর্ন ইউনিভার্সিটি ক্রিকেট ক্লাবেরও কোচ ছিলেন। এ দলের পক্ষেই তিনি প্রথম-গেডের ক্রিকেট খেলেছিলেন। পরবর্তীতে তিনি ক্লাবের আজীবন সদস্য মনোনীত হন।  ১৯৯৮ সালে অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার সাধারণ ব্যবস্থাপক হিসেবে যোগ দেন। এর তিন বছর পর প্রধান নির্বাহী হিসেবে ম্যালকম স্পিডের স্থলাভিষিক্ত হন সাদারল্যান্ড।   তথ্যসূত্র   বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:অস্ট্রেলীয় প্রধান নির্বাহী বিষয়শ্রেণী:অস্ট্রেলীয় ক্রীড়া কর্মকর্তা বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:মেলবোর্ন থেকে আগত ক্রিকেটার
রাম চতুর মল্লিক (১৯০২-১৯৯০) ভারতের একজন শাস্ত্রীয় সঙ্গীতজ্ঞ এবং ভারতীয় সঙ্গীতের ধ্রপদ ধারার 'দরভাঙ্গা ঘরানা'র স্রষ্টা। সঙ্গীতে বিশেষ অবদানের জন্য ভারত সরকার তাঁক ১৯৭০ সালে পদ্মশ্রী পদকে ভূষিত করে।  আরো দেখুন  ধ্রুপদ  ভারতীয় শাস্ত্রীয় সঙ্গীত  বহিঃনির্দেশিকা        তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:বিহারের সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:দ্বারভাঙা জেলার ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক
এলএসডি হলো ব্রিটিশ সঙ্গীতজ্ঞ এবং র্যাপার ল্যাবরিন্থ, অস্ট্রেলীয় গায়িকা ও সঙ্গীতরচয়িতা সিয়া আর মার্কিন সঙ্গীত প্রযোজক ডিপলোকে নিয়ে গঠিত একটি সুপার গ্রুপ।"Sia, Diplo and Labrinth Team Up for New Song 'Genius' (Listen)", Variety, 3 May 2018 দলটি এখন পর্যন্ত ছয়টি গান প্রকাশ করেছে (একটি তাদের গান " জিনিয়াস"-এর রিমিক্স), এদের পাঁচটি তাদের ২০১৯ সালের ১২ এপ্রিল মুক্তি পাওয়া তাদের প্রথম অ্যালবামের অন্তুর্ভূক্ত ছিল।   তথ্যসূত্র   বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:সাইকেডেলিক পপ সঙ্গীত দল
চিকাটি গাদিলো চিতাক্‌কট্টুডু ২০১৯ সালের একটি যৌন হাস্যরসাত্মক তেলুগু চলচ্চিত্র। এটি পরিচালনা করেছেন সন্তোষ পি. জয়কুমার। চলচ্চিত্রটি মুক্তির আগে হাস্যরসাত্মক ট্রেলারটিএ জন্য অনেকের মনোযোগ আকর্ষণ করছিল। এটি জয়কুমার পরিচালিত তামিল চলচ্চিত্র ইরাট্টু আরায়িল মুরাট্টু কুত্‌তু এর পুননির্মাণ।  অভিনয় ভূত-সায়ন্তনী গুহঠাকুরতা কাব্যা-ভাগ্যশ্রী মোটে   স্বামী-পোশানি কৃষ্ণ মুরালি চন্দু -আদিত অরুণ  পূজা - নিকি তাম্বোলি ভানু শ্রী-মধুমিতা   ভূত গোপাল বর্মা-রাজেন্দ্রান    জ্যাক- রঘু বাবু  শিব-আর জে হেমন্ত  রোজ-থগুবোটু রমেশ   গিরি-সতীম রাজেশ   চন্দুর শালী- ধীভা  চন্দু‌র ভাইয়ের মেয়ে-কাব্য়   পুজার মা- চামু  চন্দু‌র মা-সই প্রিয়া   চন্দুর কাকা- ভাস্কর  চন্দুর ভাই- প্রদীপ  পূজার পিতা-মাধন চন্দ্র    চন্দুর বাবা-কে এস জি ভেঙ্কটেশ  মদের দোকানে আত্মহত্যাকারি ২য় ব্যক্তি-নারায়ণন     ওয়াইন শপে আত্মহত্যাকারি ১ম ব্যক্তি -প্রভাকর  শিবা বার ওয়ার্কার- ক্যানন   তথ্যসূত্র   বিষয়শ্রেণী:তেলুগু ভাষার চলচ্চিত্র‎ বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় যৌন হাস্যরসাত্মক চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র
কওন বো-আহ (; জন্ম ৫ নভেম্বর, ১৯৮৬), পেশাদারভাবে বোআ নামে পরিচিত, একজন দক্ষিণ কোরীয় গায়ক, গীতিকার, নর্তক, রেকর্ড প্রযোজক ও অভিনেত্রী। তিনি সবচেয়ে সফল এবং প্রভাবশালী কোরীয় বিনোদনকারীদের একজন, তাকে "কে-পপের রানী" বলা হয়েছে।    তথ্যসূত্র    বহিঃসংযোগ      বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কে-পপ সঙ্গীতশিল্পী বিষয়শ্রেণী:বিশ্ব সঙ্গীত পুরস্কার বিজয়ী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন বিষয়শ্রেণী:২০শ শতাব্দীর দক্ষিণ কোরীয় গায়িকা বিষয়শ্রেণী:২১শ শতাব্দীর দক্ষিণ কোরীয় গায়িকা বিষয়শ্রেণী:জে-পপ সঙ্গীতশিল্পী বিষয়শ্রেণী:দক্ষিণ কোরীয় শিশু সঙ্গীতশিল্পী বিষয়শ্রেণী:দক্ষিণ কোরীয় গায়িকা-গীতিকার বিষয়শ্রেণী:দক্ষিণ কোরীয় সঙ্গীতশিল্পী-গীতিকার বিষয়শ্রেণী:দক্ষিণ কোরীয় রেকর্ড প্রযোজক বিষয়শ্রেণী:মামা পুরস্কার বিজয়ী বিষয়শ্রেণী:গ্র্যান্ড প্রাইজ সিউল সঙ্গীত পুরস্কার প্রাপক বিষয়শ্রেণী:জাপানে দক্ষিণ কোরীয় প্রবাসী বিষয়শ্রেণী:চীনে দক্ষিণ কোরীয় প্রবাসী বিষয়শ্রেণী:দক্ষিণ কোরিয়ার ইংরেজি ভাষার সঙ্গীতশিল্পী বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী বিষয়শ্রেণী:দক্ষিণ কোরিয়ার ম্যান্ডারিন ভাষার সঙ্গীতশিল্পী বিষয়শ্রেণী:দক্ষিণ কোরীয় নারী আইডল বিষয়শ্রেণী:২১শ শতাব্দীর দক্ষিণ কোরীয় অভিনেত্রী
লিসা সুরিহানি বিনতে মোহাম্মদ, অধিক পরিচিত লিসা সুরিহানি নামে (জন্ম: ২৩ মার্চ ১৯৮৬) হচ্ছেন একজন মালয়েশিয়ান অভিনেত্রী, মডেল। তিনি বুগিনি, ভারতীয়, আরব এবং চীনা ঐতিহ্যবাহী একটি পরিবারের সদস্য। তিনি মালয়েশিয়ান অভিনেত্রী, মডেল, টেলিভিশন উপস্থাপক এবং বাণিজ্যিক মডেল হিসেবে পরিচিত। জীবনের প্রথম দিকে তিনি যুক্তরাজ্য এর ওয়েলস এ হিউম্যান ইউনিভার্সিটি এবং এবারিস্টউইথ বিশ্ববিদ্যালয়ের আইন বিভাগে পড়াশোনা সম্পন্ন করেছেন। তারপর, লিসা সুরিহানি বিনোদন শিল্পের মধ্যে প্রবেশ করার সিদ্ধান্ত গ্রহণ করেন এবং অভিনয় বা নাটক শিল্পে আর সম্প্রসারণ শুরু করতে থাকেন। তার প্রথম টেলিভিশন অনুষ্ঠান "গার্গাসি"তে এবং "আয় কামি" এ উপস্থিত হন। তিনি মালয়েশিয়ার অভিনেতা শাহেজি স্যাম এর সাথে প্রথমবারের মতো 'গুডবাই বয়েজ' এবং 'সিকলি লাগে' ছবিতে অভিনয় করেন। সম্প্রতি, ২০১২ সালে, তিনি "লেজেন্ডা বুদাক সেনান ২", "সাইবার এক্স: আঙ্কামেন পেনগোদাম" এবং "ইস্তানবুল আকু ডটং"-এর মতো স্থানীয় নাটকে অভিনয় করেছেন। ২৩ তম মালয়েশিয়ার ফিল্ম ফেস্টিভালে তিনি সেরা অভিনেত্রী পুরস্কার পান। এবংআনুগেরাহ বিন্টাং পপুলার বেরিটা হারিয়ানে "সর্বাধিক জনপ্রিয় চলচ্চিত্র অভিনেত্রী" পুরস্কার জয়লাভ করেন।  এর পাশাপাশি, লিসা সুরিহানি স্টেজ পর্যায়ে ২০১২ সালের নভেম্বরে ড. সিটি হাসেম মোহাম্মদ আলী এর লিখিত একটি নাটকে তিএটার তুন সিটি হাস্মাহ এর প্রোডাকশনে অভিনয় শুরু করেন। অভিনয়ের পাশাপাশি লিসা সুরিহানি টিভি অনুষ্ঠানগুলিতেও সমানভাবে উপস্থিত ছিলেন। তিনি "জোশোনসন অ্যান্ড জনসন", "ম্যাকডোনাল্ডস", "ডিজি ইজি প্রিপেইড", "রেক্সোনা", "ম্যাগজি কুকুপ রাসা", "মাইয়েজি", "লিপ আইস", "গার্নিয়ার", "হন্ডা আইকন" এবং "সফি"র মতো টেলিভিশন বিজ্ঞাপনে উপস্থিত হয়েছেন ।  ২০১৭ সালের ফেব্রুয়ারিতে, লিসা সুরিহানি ইউনিসেফ মালয়েশিয়ার শুভ উদ্বোধক হিসেবে নিযুক্ত হন।Lisa Surihani is Unicef ambassador The Star Online. 22 February 2017.  প্রারম্ভিক জীবন লিসা সুরিহানি মালয়েশিয়ার কুয়ালালামপুর এর দূরবর্তী চীনা, আরব ও ভারতীয় বংশোদ্ভূত বগুড়ির একটি পরিবারে জন্মগ্রহণ করেন।Lisa Surihani: Proud of Malaysia  Koh Lay Chin, 28 November 2011, The Nut Graph লিসা সুরিহানি তার প্রাথমিক ও মাধ্যমিক শিক্ষা বছরগুলোতে সেকোল্লা শ্রী ইনাইলে অধ্যয়ন করেন। তিনি যুক্তরাজ্যের ওয়েলস বিশ্ববিদ্যালয়ের হেল্প ইউনিভার্সিটি কলেজ এবং এবারিস্টউইথ বিশ্ববিদ্যালয়ের আইন বিভাগে অধ্যয়ন করেছেন।  ব্যক্তিগত জীবন ২০১২ সালে লিসা সুরিহানি মালয়েশিয়ার অভিনেতা, কেআরইউ দ্বারা খ্যাতি অর্জন করা ইউসরি আব্দুল হালিমের সাথে বিবাহ বন্ধনে আবদ্ধ হন। এই দম্পতি ২০১১ সালের সেপ্টেম্বরে ইয়াহাইরা লিনে নামে একটি কন্যা সন্তানের জন্ম দেয়। নভেম্বর ২০১৬ সালে, তারা ঘোষণা করে যে তারা তাদের দ্বিতীয় সন্তান আশা করছে। ২৩ শে এপ্রিল, ২০১৩ তারিখে, লিসা সুরিহানি তার দ্বিতীয় সন্তানের জন্ম দেয় - যেটি হচ্ছে একটি ছেলে সন্তান। ১ মে, ২০১৭ তারিখে, লিসা সুরিহানি এবং তার স্বামী ইউসরি আব্দুল হালিম তাদের প্রথম পুত্রকে ইউসুফ লিনে নামে নামকরণ করেন।  তথ্যসূত্র   বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:কুয়ালালামপুরের ব্যক্তি বিষয়শ্রেণী:মালয় বংশোদ্ভূত মালয়েশীয় ব্যক্তি বিষয়শ্রেণী:মালয়েশীয় মুসলিম বিষয়শ্রেণী:মালয়েশীয় চলচ্চিত্র অভিনেত্রী
মানসিক প্রক্রিয়া বা মানসিক ফাংশন হচ্ছে সেই সব বিষয় যা ব্যক্তিবিশেষ তার মনের মাধ্যমে করতে পারে। এতে অন্তর্ভুক্ত উপলব্ধি, স্মৃতি, চিন্তা (যেমন ধারণা, কল্পনা, বিশ্বাস, যুক্তি, ইত্যাদি) সাধ এবং আবেগ। কখনও কখনও শব্দটি মানসিক প্রক্রিয়া এর পরিবর্তে জ্ঞানীয়  ক্রিয়া হিসাবে ব্যবহৃত হয়।  কোন নির্দিষ্ট বিষয়ের প্রতি আকর্ষিকভাবে জ্ঞানীয় প্রক্রিয়াই মানসিক ক্রিয়া। অব্যশই, কোন ঘটনা অনুভব করা বা বুঝতে পারা সম্পূর্ণ প্রক্রিয়ারই একটি অংশ এবং উপলব্ধির সক্ষমতা - যা একজন ব্যক্তির অনুভব করার ক্ষমতাকে বোঝায়। অন্য ভাষায়, নিজের সক্ষমতা দিয়ে যেকোন সম্ভব্য ঘটনাকে ভিন্ন ধারায় বিবেচনা করে অনুভব করাকে বুঝায়।   আরও দেখুন    তথ্যসূত্র   বহিঃসংযোগ    বিষয়শ্রেণী:মানসিক প্রক্রিয়া
নোবিতা এন্ড দ্য গ্রিন জায়েন্ট লেজেন্ড ডোরেমনের চলচ্চিত্র। এটি ২০০৮ সালে জাপানে মুক্তি পায়।  অভিনয়ে ওয়াসাবি মিজুতা - ডোরেমন মেগুমি ওহারা - নোবিতা নোবি তোমোকাজু সেকি - সুনিও হোনেকাওয়া ইউমি কাকাজু শিজুকা মিনামোতো সুবারু কিমুরা -তাকেশি জিয়ান গৌদা চাইয়াকি - ডোরামি মাকি হরিকাতা - রাজপুত্র রি তাকুইয়া ইয়োশিকোশি - কি-বো মাকি হরিকিতা - রাণী রুমি চিকাও তোসুকা - শিরা ইয়জি ম্যাইকা - জ্বী তেপ্পাই আরিতা - পারুনা ইয়োকো তোসুচিয়া - রোকুচ্যান জিনেবি ওয়াতানাবে - ময়া-কুন কোতোনো মিতসুচি - নোবিতার মা ইয়াসুনোরি মাতসুমোতো - নোবিতার বাবা  সঙ্গীত ওপেনিং থিম: "ইউমি ও কানেইতি ডোরেমন" (夢をかなえてドラえもん), গেয়েছেন মাও. থিম সংঙ্গীত: "Te o Tsunagō" (手をつなごう), গেয়েছেন ayaka.  আরও দেখুন  ডোরেমন চলচ্চিত্রের তালিকা  তথ্যসূত্র  বহিঃসংযোগ  বিষয়শ্রেণী:অ্যানিমে চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:পরিবেশগত চলচ্চিত্র বিষয়শ্রেণী:২০০৮-এর চলচ্চিত্র
মুহাম্মদ ছহুল হোসাইন ২০০৬-০৮ বাংলাদেশী রাজনৈতিক সংকটের সময় বাংলাদেশের একজন নির্বাচন কমিশনার ছিলেন। ২০২২ সালে, তিনি নতুন নির্বাচন কমিশনার নিয়োগের জন্য তৈরি অনুসন্ধান কমিটির অংশ ছিলেন।   কর্মজীবন  হোসাইন আইন মন্ত্রণালয়ের সচিব ছিলেন।  হোসাইনকে ৫ ফেব্রুয়ারি ২০০৭ তারিখে নির্বাচন কমিশনার হিসাবে নিযুক্ত করা হয়। তার নিয়োগের আগেই পূর্বের কমিশন পদত্যাগ করেছিল। এম সাখাওয়াত হোসেনকে তার সহযোগী কমিশনার এবং এটিএম শামসুল হুদাকে প্রধান কমিশনার নিয়োগ করা হয়। ২০০৭ সালের জুলাইয়ে তিনি ঘোষণা করেন যে তত্ত্বাবধায়ক সরকারের অভ্যন্তরীণ রাজনৈতিক কর্মকাণ্ড নিষিদ্ধ করার কারণে কমিশন রাজনৈতিক দলগুলোর সাথে দেখা করবে না।  ২০১০ সালের অক্টোবরে হাইকোর্ট বিভাগের বিচারপতি এএইচএম শামসুদ্দিন চৌধুরী মানিক এবং শেখ মোঃ জাকির হোসেন মুহিউদ্দীন খান আলমগীরের সংসদীয় আসন শূন্য ঘোষণা করার জন্য হোসাইনকে আদালত অবমাননার অভিযোগে দোষী সাব্যস্ত করেন। মুহিউদ্দীন খান আলমগীর বয়সের কারণে হোসাইনকে শাস্তি না দেওয়ার জন্য আদালতকে অনুরোধ করায় আদালত তাকে অব্যাহতি দেন।  হোসাইন ৫ ফেব্রুয়ারি ২০১২ পর্যন্ত নির্বাচন কমিশনার হিসেবে দায়িত্ব পালন করেন।  ২০২২ সালে, হোসাইনকে নতুন নির্বাচন কমিশনারদের খুঁজে বের করার জন্য ২০২২ সালের অনুসন্ধান কমিটির সদস্য নিযুক্ত করা হয়েছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী সরকারি চাকরিজীবী বিষয়শ্রেণী:জীবিত ব্যক্তি বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
কিজিলকুম মরুভূমি () মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত। Mapping Mongolia: Situating Mongolia in the World from Geologic Time to the Present, Paula L.W. Sabloff, P.62 এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি।   গ্যালারি     তথ্যসূত্র   বিষয়শ্রেণী:কাজাখস্তানের মরুভূমি বিষয়শ্রেণী:তুর্কমেনিস্তানের মরুভূমি বিষয়শ্রেণী:উজবেকিস্তানের মরুভূমি বিষয়শ্রেণী:মধ্য এশিয়ার মরুভূমি
গোগাঁও () ভারতের ছত্তিসগড় রাজ্যের রায়পুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গোগাঁও শহরের জনসংখ্যা হল ১০,৪৫৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৬%, ও পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে গোগাঁও এর সাক্ষরতার হার কম।  এই শহরের জনসংখ্যার ২১% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
নীরজ জিম্বা তামাং  (১৪ নভেম্বর ১৯৮১) একজন ভারতীয় গোর্খা রাজনীতিবিদ। তিনি কেন্দ্রীয় কমিটির সদস্য এবং বর্তমানে গোর্খা ন্যাশনাল লিবারেশন ফ্রন্টের (GNLF) মহাসচিব ও আইন উপদেষ্টা। তিনি ২০১৯ সাল পর্যন্ত জিএনএলএফের মুখপাত্র ছিলেন। এছাড়াও তিনি পেশায় একজন ফৌজদারি আইনজীবী। ২০১৯ সালের নির্বাচনে বিজেপির টিকিটে জয়ী হওয়ার পর তিনি ২৩-দার্জিলিং বিধানসভা কেন্দ্র থেকে পশ্চিমবঙ্গ বিধানসভায় বিধায়ক হিসেবে দায়িত্ব পালন করেছিলেন।    প্রাথমিক জীবন এবং শিক্ষা  তিনি টেকধোজ তামাং জিম্বাতে জন্মগ্রহণ করেছিলেন এবং ভারতের পশ্চিমবঙ্গের দার্জিলিং থেকে এসেছেন। তিনি ২০১২ সালে আন্নামালাই ইউনিভার্সিটি থেকে রাষ্ট্রবিজ্ঞানে তার স্নাতকোত্তর ডিগ্রি (এমএ) অর্জন করেন এবং ইন্ডিয়া ইউনিভার্সিটির চার্টার্ড ফিন্যান্সিয়াল অ্যানালিস্টস ইনস্টিটিউট থেকে আইনের স্নাতকোত্তর (এলএল.এম.) অর্জন করেন। তিনি পেশায় একজন আইনজীবী।   রাজনৈতিক পেশা  সুভাষ ঘিসিঙের এক প্রবল অনুসারী, স্কুলের দিন থেকে, তিনি জিএনএলএফ দলের সর্বকনিষ্ঠ কেন্দ্রীয় কমিটির সদস্য এবং ২০১৯ সালে ৩৬ বছর বয়সে পশ্চিমবঙ্গ বিধানসভায় তাঁর ২৩-দার্জিলিং নির্বাচনী এলাকার প্রতিনিধিত্বকারী সর্বকনিষ্ঠ ভারতীয় গোর্খা সদস্য (এমএলএ) হন। ২০১৬ সালে তিনি দলের মুখপাত্র হন। গোর্খাল্যান্ড ইস্যু এবং ট্রাইবাল স্ট্যাটাস ইস্যুতে তার #আরটিআই রিপোর্ট জনসাধারণের মনোযোগ আকর্ষণ করেছে।   ২০১৯ বিধানসভা নির্বাচন  ২০১৯ সালের হিসাবে, তিনি ভারতীয় জনতা পার্টির বিজেপি বিধায়ক হিসাবে পশ্চিমবঙ্গ বিধানসভার ২৩-দার্জিলিং বিধানসভা কেন্দ্রের প্রতিনিধিত্বকারী বিধানসভার সদস্য। ২০১৯ সালের মে মাসে বিজেপি-জিজেএম-বিমল গোষ্ঠী সমর্থিত জিএনএলএফ প্রার্থী নীরজ জিম্বা ৮৭,৮৯৬  ভোট পেয়ে জয়ী হন এবং টিএমসি সমর্থিত নির্দল প্রার্থী বিনয় তামাং ৪১৬১১ ভোট পেয়ে দ্বিতীয় হন। জেএপি-র অমর লামা ৩২৩৩ (২.২৭%) ভোট পেয়ে তৃতীয় স্থানে ছিলেন। জিম্বাবুয়ে ৪৬,৫৩৮ ভোটের ব্যবধানে জয়ী   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:১৯৮১-এ জন্ম বিষয়শ্রেণী:ভারতীয় গোর্খা বিষয়শ্রেণী:দার্জিলিঙের ব্যক্তি বিষয়শ্রেণী:দার্জিলিঙের রাজনীতিবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:জীবিত ব্যক্তি বিষয়শ্রেণী:গোর্খা ন্যাশনাল লিবারেশন ফ্রন্টের রাজনীতিবিদ